A Bizottság határozata
(2003. november 21.)
a pisztrángok vírusos vérfertőzése (VHS) és a pisztrángfélék fertőző vérképzőszervi elhalása (IHN) nevű halbetegségek közül egy vagy több tekintetében mentes övezetek és mentes halgazdaságok jegyzékének létrehozásáról szóló 2002/308/EK határozat I. és II. mellékletének módosításáról
(az értesítés a C(2003) 4313. számú dokumentummal történt)
(EGT vonatkozású szöveg)
(2003/839/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 806/2003/EK rendelettel [1] módosított, a tenyésztett víziállatok és az akvakultúra-termékek forgalomba hozatalát szabályozó állat-egészségügyi feltételekről szóló, 1991. január 28-i 91/67/EGK tanácsi irányelvre [2] és különösen annak 5. és 6. cikkére,
mivel:
(1) A legutóbb a 2003/458/EK határozattal [3] módosított 2002/308/EK bizottsági határozat [4] állapította meg a mentes övezetek és azon mentes halgazdaságok jegyzékét, amelyek egyes halbetegségek vonatkozásában mentesként el nem ismert övezetekben találhatóak.
(2) Franciaország, Németország és Spanyolország benyújtották a megfelelő indoklásokat a területükön a VHS és az IHN vonatkozásában mentes övezetek elismerése céljából. A benyújtott dokumentáció tanúsítja, hogy ezen övezetek megfelelnek a 91/67/EGK irányelvben meghatározott követelményeknek. Ennélfogva jogot nyertek a mentes övezet minősítésre és be kell kerülniük a mentes övezetek jegyzékébe.
(3) Franciaország, Németország és Spanyolország benyújtották a megfelelő indoklásokat a területükön a VHS és az IHN vonatkozásában mentes gazdaságok elismerése céljából. A benyújtott dokumentáció tanúsítja, hogy e gazdaságok megfelelnek a 91/67/EGK irányelv 6. cikke követelményeinek. Ennélfogva jogot nyertek a nem mentes övezetben található mentes gazdaság minősítésre és be kell kerülniük a mentes gazdaságok jegyzékébe.
(4) Olaszország jelentette az IHN pozitív azonosítását egy VHS és IHN vonatkozásában mentesként elismert gazdaságban. Ezért e gazdaságot törölni kell az IHN vonatkozásában mentes gazdaságok jegyzékéből.
(5) Németország 2003. június 2-i levelében tájékoztatta a Bizottságot a II. melléklet frissítésének szükségességéről annak következtében, hogy néhány gazdaság bezárt, illetve tulajdonosa megváltozott. Spanyolország 2003. július 10-i levelében válaszolt a Bizottság azon kérésére, hogy az Ebro folyó 2003/458/EK határozattal történő elismerését követően tisztázza az I. mellékletben mentesként elismert spanyol kontinentális övezetek helyes leírását.
(6) Ezért megfelelően módosítani kell a 2002/308/EK határozatot.
(7) Az e határozatban előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2002/308/EK határozat a következőképpen módosul:
1. Az I. melléklet helyébe e határozat I. melléklete lép.
2. A 2. melléklet helyébe e határozat II. melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2003. november 21-én.